འགྲུལ་འཁོར་ནང་།མི་ལ་ལས་སྐད་ཤུགས་ཆེན་པོས་གཏམ་གླེང་བྱེད་ལ།ལ་ལས་ཁ་པར་ནང་སྐད་ཆ་ཤོད།ཡང་ལ་ལས་ལག་ཐོགས་ཁ་པར་གྱི་སྒྲ་སྒམ་ཕྱེ་སྟེ་གླུ་གཞས་གཏོང་བས།རྒྱ་གར་གྱི་ལུང་པར་གོམས་འདྲིས་ཕྲན་བུ་མེད་ན།སྐབས་ཤིག་རིང་ཧོན་འཐོར་འགྲོ་བ་ཞིག་རེད།ལག་ཐོགས་ཁ་པར་གོང་ཆུང་དུ་སོང་སྟེ།ཐ་ན་སྤྲང་པོས་ཀྱང་ཉོ་ཐུབ་པའི་ཚད་ལ་སླེབས་པ་ནས།འགྲུལ་འཁོར་ནང་ཉི་མོ་ལྟ་ཅི།མཚན་མོ་ཡང་ཁུ་སིམ་སིམ་གྱི་བདེ་བ་དེ་མེད་པར་གྱུར།རྒྱ་གར་གྱི་མི་རིགས་འདི་གཞས་དང་རོལ་མོར་དགའ་ཞིང་།དེ་ཡང་སྒྲ་གང་ཆེ་ཆེ་བྱེད་པས།དེང་སང་ལག་ཐོགས་ཁ་པར་གྱི་བཟོ་གྲྭ་ཁ་ཤས་ཀྱིས།ཆེད་མངགས་རྒྱ་གར་བའི་དགོས་མཁོར་དམིགས་ཏེ།སྒྲ་སྐད་ཆེ་བའི་ཁ་པར་གོང་ཁེ་པོ་དེ་འདྲའང་བཟོས་འདུག